**ด่วนที่สุด**



ที่ มท 0818.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

###  มีนาคม 2564

เรื่อง การบันทึกข้อมูลและรายงานผลการเลือกตั้งสมาชิกสภาเทศบาลและนายกเทศมนตรี

## เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0818.3/ว 206 ลงวันที่ 1 กุมภาพันธ์ 2564

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0818.2/ว 3363 ลงวันที่ 30 ตุลาคม 2563

สิ่งที่ส่งมาด้วย 1. บัญชีรายชื่อเทศบาลที่ยังไม่ได้บันทึกข้อมูลผู้สมัครรับเลือกตั้งสมาชิกสภาเทศบาล

 และนายกเทศมนตรี จำนวน 1 ฉบับ

 2. แบบรายงานผลคะแนนผู้สมัครรับเลือกตั้งนายกเทศมนตรี (อย่างไม่เป็นทางการ) จำนวน 1 ฉบับ

 ตามที่กรมส่งเสริมการปกครองท้องถิ่น ได้แจ้งให้จังหวัดเตรียมความพร้อมในการบันทึกข้อมูลการเลือกตั้งสมาชิกสภาเทศบาลและนายกเทศมนตรี ในระบบศูนย์ข้อมูลเลือกตั้งผู้บริหาร สมาชิกสภาท้องถิ่นและทะเบียนองค์กรปกครองส่วนท้องถิ่น โดยมอบหมายให้ท้องถิ่นจังหวัดเป็นผู้ประสานงานศูนย์เฉพาะกิจเพื่อประสานงานและสนับสนุนการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น กรมส่งเสริมการปกครองท้องถิ่น และกระทรวงมหาดไทย นั้น

 กรมส่งเสริมการปกครองท้องถิ่นขอเรียนว่า ได้ตรวจสอบการบันทึกข้อมูลผู้สมัครสมาชิกสภาเทศบาลและนายกเทศมนตรี ณ วันที่ 2 มีนาคม 2564 ปรากฏว่ามีเทศบาลที่ยังไม่ได้บันทึกข้อมูลผู้สมัครในระบบศูนย์ข้อมูลเลือกตั้งผู้บริหาร สมาชิกสภาท้องถิ่นและทะเบียนองค์กรปกครองส่วนท้องถิ่น รายละเอียดปรากฏตามสิ่งที่ส่งมาด้วย 1 ประกอบกับคณะกรรมการการเลือกตั้งกำหนดวันเลือกตั้งสมาชิกสภาเทศบาลและนายกเทศมนตรี ในวันที่ 28 มีนาคม 2564 จึงขอให้จังหวัดดำเนินการ ดังนี้

 1. แจ้งเทศบาลดำเนินการบันทึกข้อมูลผู้สมัครสมาชิกสภาเทศบาลและนายกเทศมนตรีให้ครบถ้วน ตามคู่มือการปฏิบัติงานในการบันทึกข้อมูลระบบศูนย์ข้อมูลเลือกตั้งผู้บริหารท้องถิ่น และสมาชิกสภาท้องถิ่นและทะเบียน อปท. (ELE) ในเว็บไซต์ http://ele.dla.go.th

 2. ให้ท้องถิ่นจังหวัดประสานการรายงานผลการเลือกตั้งสมาชิกสภาเทศบาลและนายก เทศมนตรี ในวันที่ 28 มีนาคม 2564 ร่วมกับศูนย์เฉพาะกิจดังกล่าว ดังนี้

 2.1 รายงานทางระบบแอพพลิเคชั่นไลน์กลุ่ม "ตอบข้อสั่งการภูมิภาค สถ." ในวันเลือกตั้งหรือวันทำการถัดจากวันเลือกตั้ง

/2.2 เมื่อ...

-2-

 2.2 เมื่อเสร็จสิ้นการนับคะแนนให้รายงานผลการเลือกตั้งผู้ที่มีคะแนนสูงสุดของนายกเทศมนตรี (อย่างไม่เป็นทางการ) โดยทางโทรศัพท์หมายเลข 0 2241 9000 ต่อ 2362-3 และโทรสารหมายเลข 0 2241 7723 ในวันเลือกตั้งหรือวันทำการถัดจากวันเลือกตั้ง รายละเอียดปรากฏตามสิ่งที่ส่งมาด้วย 2

 2.3 ประสานเทศบาลให้บันทึกข้อมูลผลคะแนนระบบศูนย์ข้อมูลเลือกตั้งผู้บริหารท้องถิ่นและสมาชิกสภาท้องถิ่นและทะเบียนองค์กรปกครองส่วนท้องถิ่น ให้แล้วเสร็จภายในวันที่ 31 มีนาคม 2564

 จึงเรียนมาเพื่อโปรดพิจารณา

 ขอแสดงความนับถือ

รอง อสถ. .........................................

ผอ.กต. ............................................

หน.กง.ปต. (นวมลลิ์) ........…….........

บุคลากร. …………..……………….........

 อธิบดีกรมส่งเสริมการปกครองท้องถิ่น

กองการเลือกตั้งท้องถิ่น

รอง อสถ. .........................................

ผอ.กต. ............................................

หน.กง.ปต. (นวมลลิ์) ........…….........

บุคลากร. …………..……………….........

กลุ่มงานประชาสัมพันธ์ การมีส่วนร่วมและข้อมูลการเลือกตั้งท้องถิ่น

โทร. ๐ ๒๒๔๑ ๙๐๐๐ ต่อ ๒๓62 – 3

ผู้ประสานงาน นางนวมลลิ์ เจริญเกียรติภักดี โทร. 086 629 7521

รอง อสถ. ..................................................

ผอ.กต. (วิษณุ) ..........................................

หน.กง.ปต.(นวมลลิ์) .................................

จนท. (ธัญญพัทธ์) ....................................